बोले- उर्दू न समझने वाले भी बशीर साहब की वजह से गजलें सुनने लगे
talat aziz meets dr.basheer badra।उर्दू के मशहूर शायर तलत अजीज पद्मश्री शायर डॉ. बशीर बद्र के घर उनसे मिलने पहुंचे। उन्होंने बशीर
उर्दू के मशहूर शायर तलत अजीज पद्मश्री शायर डॉ. बशीर बद्र के घर उनसे मिलने पहुंचे। उन्होंने बशीर साहब की कुछ पंक्तियां भी सुनाई। जब वो पंक्तियां सुना रहे थे तो मानों वक्त थम सा गया। महाशिवरात्रि का शुभ दिन, मशहूर संगीतकार खय्याम साहब का जन्मदिन इन दो उर्दू शायरी और गजल के हस्ताक्षर के मिलने का साक्षी बना। जिस बशीर साहब के शेर और गजल गाकर तलत अजीज मशहूर हुए, उनसे मिलने के बाद भावुक हो उठे।
बशीर साहब ने चूमा तलत अजीज का हाथ
बशीर बद्र साहब लंबे समय से डिमेंशिया से पीड़ित हैं। यह याददाश्त की बीमारी है। तलत अजीज उनके पास दो घंटे बैठे रहे। तलत ने जब उनकी गजल गुनगुनाई तो वह बेचैन होकर दोहराने की कोशिश करने लगे और उन्होंने तलत साहब का हाथ चूम लिया।
तलत साहब भी भावुक हो उठे। उन्होंने बद्र साहब की पत्नी डॉ. राहत बद्र की ओर देखकर कहा देखिए, 'उनकी मेमोरी में आज भी मेरी आवाज है। वो रिएक्ट भी कर रहे हैं, मेरा हाथ दबा रहे हैं।'
बशीर साहब को सुनाई अपनी नई गजल
तलत अजीज ने बशीर साहब को देखकर कहा 'देखिए आपके लिए आज सुबह मैंने एक धुन बनाई है, आपको सुनाता चाहता हूं...गौर फरमाइएगा-‘उजाले अपनी यादों के हमारे साथ रहने दो...न जाने किस गली में जिंदगी की...’ आगे नहीं बोलूंगा अल्लाह आपको सेहत दे, सलामत रखे। हम आपके लिए दुआ करते हैं। इस दौरान बशीर साहब तलत अजीज का हाथ थामे रहे।
नई पीढ़ी भी बशीर साहब से प्रभावित होकर गजलें सुनने लगी
तलत अजीज ने बशीर बद्र की तारीफ में कहा, 'इनके कलम से नई पीढ़ी जो उर्दू से वाकिफ नहीं थीं, वो भी इनसे प्रभावित होकर गजल सुनने लगी। इनकी गजलें बड़े आसान लफ्जों में है। इसमें डिक्शनरी की जरूरत नहीं होती, इसलिए लोगों को अपील करती है।
मुझे याद है कि एक यंग रिपोर्टर ने मुझसे पूछा था कि युवा पीढ़ी गजलों से कैसे जुड़ाव महसूस करती होगी, उन्हें उर्दू ज़ुबान तो अच्छी आती नहीं। मैंने कहा- आप गजn शब्द को भूल जाइए और सिर्फ दो लाइनें सुनकर मुझे बताइए कि आपको समझ आई या नहीं।
वो दो लाइनें डॉ. बद्र साहब की थीं, जिन्हें मैंने गाया भी है- ‘अगर तलाश करूं कोई मिल ही जाएगा, मगर तुम्हारी तरह कौन मुझको चाहेगा।’ तलत अजीज ने कहा, 'मैंने बशीर साहब की लगभग 40 गजलें रिकार्ड की है। अब मैंने बशीर साहब की 6 गजलें नए म्यूजिक के साथ री-रिकार्ड की हैं ।
इसे 'यादें' नाम से 21 फरवरी सारे डिजिटल प्लेटफार्म पर रिलीज किया जाएगा। इसके कवर को मेरी पत्नी बीना और बेटे अदनान ने डिजाइन किया है। शुक्रगुजार हूं कि बशीर साहब के साथ कीमती वक्त गुजारने का मौका मिला, उनका प्यार मिला।